
న్యూఢిల్లీ : ఐక్యరాజ్య సమితి మానవ హక్కుల అధికారి తీరు దిగ్భ్రాంతికరంగా ఉందని భారతదేశం స్పష్టం చేసింది. రోహింగ్యా శరణార్థులు, జమ్మూ-కశ్మీరు పరిస్థితులపై భారతదేశ వ్యవహారశైలిపై ఐరాస మానవ హక్కుల అధికారి జీద్ రాద్ అల్ హుస్సేన్ విమర్శలు గుప్పించడంపై మండిపడింది.జెనీవాలో జరిగిన 36వ మానవ హక్కుల మండలి సమావేశంలో జీద్ రాద్ సోమవారం మాట్లాడుతూ భారతదేశంపై విమర్శలు గుప్పించారు. దీనిపై మంగళవారం భారతదేశ రాయబారి రాజీవ్ కే చందర్ స్పందించారు. సవాళ్ళు నిండిన పరిస్థితుల్లో నిర్మితమైన శక్తిమంతమైన ప్రజాస్వామిక దేశంలో రోజూ ఆచరించే స్వేచ్ఛ, హక్కుల గురించి అపరిపూర్ణ అంచనా ఉన్నట్లు కనిపిస్తోందన్నారు.జీద్ రాద్ సోమవారం ఈ సమావేశంలో మాట్లాడుతూ రోహింగ్యాలు తమ దేశంలో హింసను ఎదుర్కొంటున్న సమయంలో, వారిని భారతదేశం నుంచి పంపించేందుకు భారత ప్రభుత్వం తీసుకుంటున్న చర్యలు బాధాకరమన్నారు.రాజీవ్ చందర్ స్పందిస్తూ చాలా దేశాల మాదిరిగానే భారతదేశం కూడా అక్రమ వలసదారుల గురించి ఆందోళన చెందుతోందన్నారు. ముఖ్యంగా వారివల్ల భద్రతాపరమైన సవాళ్ళు ఎదురయ్యే అవకాశం ఉందన్నారు. చట్టాలను అమలు చేయడాన్ని కారుణ్యం లేకపోవడంగా పొరబడకూడదన్నారు. కచ్చితత్వం లేని, ఏవో ఎంపిక చేసిన నివేదికల ఆధారంగా వివాదాస్పద తీర్పులివ్వడం సరికాదన్నారు. దీనివల్ల మానవ హక్కుల పరిస్థితుల్లో పురోగతి ఉండదని స్పష్టం చేశారు.

newdhilly : aikyarajya samiti manava hakkula adhikari teeru digbhraantikaramgaa undani bharatadesam spashtam chesindi. rohingya saranaarthulu, jammoo-kashmeeru paristhitulapai bharatadesa vyavahaarasailipai airasa manava hakkula adhikari jeed rad all hussen vimarsalu guppinchadampai mandipadindi.jeneevaalo jarigina 36va manava hakkula mandali samavesamlo jeed rad somavaram maatlaadutuu bharatadesampai vimarsalu guppinchaaru. deenipai mangalavaaram bharatadesa rayabari rajiv kee chandar spandinchaaru. savaallu nindina paristhitullo nirmitamaina saktimantamaina prajaaswaamika desamlo roojoo aacharinche swechha, hakkula gurinchi aparipurna anchana unnatlu kanipistondannaru.jeed rad somavaram ee samavesamlo maatlaadutuu rohingyaalu tama desamlo himsanu edurkontunna samayamlo, vaarini bharatadesam nunchi pampinchenduku bhaarata prabhutvam teesukuntunna charyalu baadhaakaramannaaru.rajiv chandar spandistuu chala deshaala maadirigaane bharatadesam kuudaa akrama valasadaarula gurinchi aandolana chendutondannaru. mukhyamgaa vaarivalla bhadrataaparamaina savaallu edurayye avakaasam undannaaru. chattaalanu amalu cheyadaanni kaarunyam lekapovadamgaa porabadakudadannaru. kachitatvam laeni, evo empika chesina nivedikala aadhaaramgaa vivaadaaspada teerpulivvadam sarikaadannaaru. deenivalla manava hakkula paristhitullo purogati undadani spashtam chesaru.